Van 'n stappery vir kwesbare jonges, tot 'n gewonder oor digitale argief-rekords - lees hiervan en meer in Feldmuis eNuus van 20 Junie...
Jaargang 15 - Uitgawe 21/2018 - Woensdag 20 Junie 2018
Kerkargiewe praat oor digitale rekords
Die Algemene Taakspan vir die Argief het op 12 Junie 'n konferensie in Stellenbosch aangebied oor digitalisering van argiefmateriaal. Dit is bygewoon deur verteenwoordigers van die 5 NG-Argiewe (Stellenbosch, Pietermaritzburg, Bloemfontein, Pretoria en Windhoek), die VGKSA, die Ned Herv Kerk, Geref Kerke en die APK. Referente het ingesluit argivarisse van die Anglikaanse en Lutherse Kerke, sowel as kundiges op die gebied van digitering.
Dit was interessant om te sien hoe ander dissiplines, soos bv die Sosiologie, data van kerklike materiaal gebruik om insiggewende verbande te lê. 'n Sekere Prof Johan Fourie het bv uit huweliksregisters van die Lutherse Kerk in Kaapstad empiries aangetoon dat daar reeds 'n groot mate van segregasie in die stad was teen 1949 toe die Nasionale Party in SA aan bewind gekom het.
Verskeie deelnemers het die belang van hoë kwaliteit digitale materiaal beklemtoon. Ongelukkig plaas dit die digitering ietwat bokant die kerk se finansiële vuurmaakplek.
Boonop plaas die besluit om te digiteer, 'n argief op 'n eindelose spiraal van data-migrasie elke 7 jaar. Dit is nodig om die integriteit van die data op die langtermyn te verseker deur die sogenaamde "data rot" teen te werk. Uiteraard kom daar ook digitale bergruimte ter sprake.
Dit alles het die vraag laat ontstaan: wat moet die kerk bewaar? Is daar nie dalk 'n klomp kultuur-historiese materiaal in kerklike bewaring wat nie werklik tot die wese van die kerk se mandaat (as boodskapper van God se nuwe wêreld) behoort nie? Na die mate waarin kerkargiewe finansieel al hoe swaarder trek, word hierdie vraag toenemend belangrik.
Na verwagting sal 'n volgende soortgelyke konferensie meer op hierdie vraag fokus.
Ondersteun asseblief Wildernis Terapie op 21 Julie?
Nuwe hoop vir psigiatriese hulp in Windhoek
EcSOS, die ekumeniese maatskaplikedienste-organisasie waarby die NG Kerk ook betrokke is, het vrymoedig die privaat psigiatriese kliniek wat onlangs in Windhoek geopen het, Bel Esprit, onderskryf. Dit is die eerste sodanige fasiliteit in die Hoofstad.
Amanda Krüger, Uitvoerende Beampte van EcSOS, het rolspelers in die sorg-professie genooi na 'n bekendstelling waar die dienste wat Bel Esprit lewer, bekend gestel sal word. Sy is lank reeds bekend met Verona du Preez van die Kliniek, en het groot verwagtinge van dienste daar gelewer.
Dominees en maatskaplike werkers (en ander belangstellendes) wat graag die bekendstelling wil bywoon, moet asseblief met Amanda skakel om 'n plek te bespreek.
Die bekendstellingsgeleentheid is DV op Woensdag 27 Junie om 09h00 by die Bel Esprit Kliniek, hoek van Moses Tjitendero en Henry Kaltenbrun Strate, Olympia.
Kontak Amanda by 0811471242 om jou plek te bespreek.
Wors in 'n hondestal?
Na aanleiding van die advertensie vir 'n administratiewe persoon by Oude Rust Oord wat verlede week verskyn het, laat weet Vriend Fanus:
Graag wil ek julle wys op 'n Contradictionus in die advertensie vir die Administratiewe Beampte by Oude Rust Oord... Waar in die hele Namibië kry jy 'n Namibiese Burger wat Engels magtig is!?!?
Feldmuis beroep hom op sy swygreg...
Spesiaal vir alle leraars - VBO-Week 2018 - "Uitroep tot God...!"
'n Uitnodiging word aan alle leraars (al die sinodes), asook enige ander belangstellendes gerig, om hierdie VBO-Week vanaf 2 - 5 September 2018, te Woodland Hills Gemeenskapskerk, in Bloemfontein by te woon (dit vervang die Winterweek).
Klik hier vir al die inligting, sowel as die volledige program.
Die inskrywingsvorm kan hier gevind word, stuur dit na voltooiing per e-pos aan daf@ngkvs.co.za - die sluitingsdatum vir inskrywings is Vrydag 17 Augustus 2018 (bankbesonderhede vir inbetalings kom op hierdie vorm voor).
Indien verblyf 'n probleem sou wees, die lidmate van Woodland Hills bied gratis huisvesting aan, die inskrywingsvorm bied 'n opsie waarop jy jou keuse kan aandui.
The title of this book, From my own to the unknown and back to my own, places the emphasis on the practical journey towards intercultural relationships. The thinking behind this has deeply to do with the transformation of ourselves that takes place in the journey with the unknown, which then in turn has a transformative impact on ourselves.
Wildernis Terapie Namibië is 'n verbeeldingryke program wat kosbare werk doen ter beskerming van kwesbare kinders. Hulle fokus op senior hoërskool leerlinge wat op die rand van botsing met die owerheid is, en gee aan hulle 'n tweede kans. Rudie Kerkhof kuier Sondag saam met Clem Marais Onder die Kameelboom en vertel meer van hierdie werk. Kuier gerus Sondag om 12:00 (of Dinsdag om 09:30) saam op Kanaal 7. Die stasie saai ook op internet uit (www.k7.com.na) asook op die DSTV-platform kanaal 825 en Go-TV kanaal 303.
Die week sal ons sonder verjaardagkoek moet klaarkom...
• Grietjie Combrinck (Warmbad) sukkel tans deurdat haar rugmurg kom geweldig onder druk kom en nie die oorlog teen die rooibloedplaatjies kan balanseer nie. Sy moet nou 2 weke rus om die witbloedplaatjie se telling reg te kry, voor sy weer 'n sarsie chemo kan kry. "Dit is maar tergend op die gemoed maar dit is nou maar so. Op die oomblik is sy baie naar en uitgeput", sê Johan.
• Marina Coetzee (vrou van Willie, ex-Pionierspark), het Maandag 'n heupvervanging gehad in Swakopmund. Willie sê hulle het Dinsdag 'n skrik gehad toe Marina 'n allergiese reaksie op 'n pynmiddel gehad het, maar die krisis is afgeweer.
Ons bid vir Indië
• Sy bewaring van die Christelike geloof oor 2000 jaar sedert die Apostel Thomas aangeland het as eerste getuie. Die 200 jaar sedert William Carey, groot Baptiste pionier, aangeland het was merkwaardig:
• Duisende Indiërs en buitelanders is deur die Gees gebruik om baanbrekerswerk te doen in opvoeding en onderwys, mediese dienste en om sosiale onreg teë te werk.
• Vir 300 000 kerke geplant in die 2 eeue en was daar herlewings in Pandjab en in Suid Indië, in Nagaland in 1976 en Mizoram in die 1980s.
• In die afgelope 30 jaar het die Christelike teenwoordigheid wat al die hoof tradisies insluit, 'n sigbare invloed begin uitoefen op die Indiese samelewing.
• Vir voortgesette vryheid om die evangelie te verkondig, al is daar al meer beperkinge, vervolging en teëstand.
• Diegene wat gebuk gaan onder vervolging. Bid dat gelowiges nie geïntimideer sal word deur sulke aanvalle nie.
• Daar is tientalle mense groepe waar daar steeds geen Christelike getuienis gevestig is nie,
• Bid vir sendelinge om die ideaal van 'n geloofsgemeenskap in elke stam volk en taal teen 2020 te bereik.
• Die leiers van die volk en die onderskeie state dat hulle:
** die konstitusie in ere sal hou en sal toepas deur godsdiensvryheid te waarborg en minderhede te beskerm; toenemende druk om die land te Hindoeïsering sal weerstaan; en gelyke beregtiging sal gee aan alle groepe;
** die sosiale euwels sal takel; eerstens die verbreide korrupsie van amptenare; maar ook die groot nood wat deur armoede veroorsaak word sal beveg;
** teen kinderarbeid en prostitusie sal optree;
** die moord op dogtertjies sal aanspreek, asook Vigs;
** die ernstige vergrype aan die ekologie sal teëwerk deur gefokusde programme en strategieë.
Bid saam vir die #23 land op die Geopende Deure Wêreldwaarnemingslys, Maleisië.
Die Maleisiese regering maak al hoe meer staat op Islamitiese konserwatiwiteit om aan bewind te bly. Die helfte van die populasie is Maleisies en word as Moslem beskou. Die ander... Klik om verder te lees >>
Pray for Muslims who have met Jesus during Ramadan
Today, marks the end of Ramadan, the holy fasting month of Muslims. Throughout this month, millions of Muslims fasted, gave generous donations to help the poor, prayed daily and studied the Qur'an in hopes of gaining the approval of Allah. As we prayed through Ramadan, we not only prayed for Christians facing persecution, but also for their oppressors. We prayed …